paragraph_text: Edward Teague je izmišljeni lik iz Disneyevog filmskog serijala Pirati s Kariba. On je Piratski vladar Madagaskara, čuvar Piratskog kodeksa, te otac glavnog junaka serijala, kapetana Jacka Sparrowa. U trećem i četvrtom filmu glumio ga je engleski rock glazbenik Keith Richards dok ga je u petom filmu glumio njemački glumac Alexander Scheer. Njegovo ime je posveta imenu Edwarda Teacha "Crnobradog", zloglasnog pirata koji je doista postojao.